Kevin De Bruyne, OUT de la EURO 2024? Anunțul făcut de selecționerul Belgiei
Domenico Tedesco, selecționerul echipei naționale de fotbal a Belgiei, adversara României la EURO 2024, și-a exprimat speranța ca mijlocașului să revină cât de curând din accidentare.
Pe măsură ce turneul final din această vară se apropie, starul celor de la Manchester City a ratat o mare parte a meciurilor din preliminarii din cauza accidentărilor.
În sezonul actual, Kevin de Bruyne a stat înafara terenului 147 de zile și a ratat 35 de meciuri.
"Kevin de Bruyne nu are nevoie de pregătiri lungi. Să-l avem în preajmă ne crește, fără îndoială, calitatea!", a declarat antrenorul în vârstă de 38 de ani, conform asiaticilor de la Xinhua.
Domenico Tedesco consideră că echipa gazdă Germania sau "Cei Trei Lei" ai Angliei sunt favoritele de la EURO 2024. Selecționerul a menționat de asemenea că Spania, Franța și Italia sunt echipe pe care "toți va trebui să le urmărim".
"Ei sunt de temut, cu jucători de clasă mondială. Am jucat contra lor și pot spune că, Cei Trei Lei sunt o forță serioasă. Au o multitudine de jucători experimentați, precum Kane, Grealish, Stones și Walker. Nici să nu vorbesc de tinerii lor talentați." a adăugat selecționerul.
Tedesco: "Vrem să ajungem în faza eliminatorie!"
În ceea ce privește echipa sa, fostul antrenor al celor de la Red Bull Leipzig a vorbit despre situația în care se află, ca favorită în grupă, atunci când va încrucișa săbiile cu România, Slovacia și Ucraina.
"Vrem să ajungem în faza eliminatorie, acesta este primul nostru obiectiv", a declarat Tedesco, conform sursei citate.
Belgia a avut o campanie de calificare aproape perfectă, înregistrând șase victorii și două remize, într-o grupă din care au făcut parte: Austria, Suedia, Azerbaidjan și Estonia.
PROGRAM ROMÂNIA la EURO 2024
17 iunie 2024
- Belgia - Slovacia (Frankfurt)
- ROMÂNIA - Ucraina (Munchen)
21 iunie 2024
- Slovacia - Ucraina (Düsseldorf)
22 iunie 2024
- Belgia - ROMÂNIA (Koln)
26 iunie 2024
- Slovacia - ROMÂNIA (Frankfurt)
- Ucraina - Belgia (Hamburg)
Urmăriți SPORT.RO și pe Google News